《游虞山》
宋代·陈蒙

野店杏花红满枝，江南天气早春时。
青山笑我何何晚，白发催人老不知。
云窦雪消龙涧满，星坛树偃鹘巢危。
明朝欲尽登临兴，还赴云间羽士期。

作者简介：宋庆元鄞县人，字伯求。陈埙子。年十八，上书万言论国事。为太府寺主簿，入对，极言贾似道为政阙失。任淮东总领，为似道诬，贬建昌军簿。恭帝德祐初，以刑部侍郎召，不赴。